REGOLAMENT TAL-KUMMISSJONI (UE) Nru 206/2012

tas-6 ta’ Marzu 2012

li jimplimenta d-Direttiva 2009/125/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għall-kundizzjonaturi tal-arja u l-fannijiet għall-użu personali

(Test b’relevanza għaż-ŻEE)

IL-KUMMISSJONI EWROPEA,

Wara li kkunsidrat it-Trattat dwar il-Funzjonament tal-Unjoni Ewropea,

Wara li kkunsidrat id-Direttiva 2009/125/KE tal-Parlament Ewropew u tal-Kunsill tal-21 ta’ Ottubru 2009 li tistabbilixxi qafas għall-iffissar ta’ rekwiżiti għall-ekodisinn għal prodotti relatati mal-enerġija (1), u b’mod partikolari l-Artikoluo15(1) tagħha,

Wara li kkonsultat il-Forum tal-Konsultazzjoni dwar l-Ekodisinn,

Billi:

ADOTTAT DAN IR-REGOLAMENT:

Artikolu 1

Suġġett u ambitu

1. Dan ir-regolament jistabbilixxi rekwiżiti tal-ekodisnin għat-tqegħid fis-suq ta’ kundizzjonaturi tal-arja operati mill-provvista elettrika (il-mejn) b’kapaċità nominali ta’ ≤ 12kW għat-tkessiħ, jew tisħin jekk il-prodott ma jkollux funzjoni ta’ tkessiħ, u fannijiet għall-użu personali b’ qawwa elettrika introdotta ta’ ≤ 125W.

2. Dan ir-Regolament ma għandux japplika għal:

Artikolu 2

Definizzjonijiet

Għall-finjiet ta’ dan ir-Regolament, għandhom japplikaw id-definizzjonijiet fl-Artikolu 2 tad-Direttiva 2009/125/KE tal-Parlament Ewropew u tal-Kunsill.

Barra minn hekk, għandhom japplikaw it-tifsiriet li ġejjin:

Għall-finijiet tal-Annessi, defnizzjonijiet addizzjonali huma stipulati fl-Anness I.

Artikolu 3

Rekwiżiti tal-ekodiżinn u skeda ta’ żmien

1. Ir-rekwiżiti tal-ekodisinn għall-kundizzjonaturi tal-arja u l-fannijiet għall-użu personali huma stipulati fl-Anness I.

2. Kull rekwiżit tal-ekodisinn għandu japplika skont din l-iskeda ta’ żmien:

3. Il-konformità mar-rekwiżiti tal-ekodisinn għandha titkejjel u tiġi kkalkulata skont ir-rekwiżiti stipulati fl-Anness II.

Artikolu 4

Evalwazzjoni tal-konformità

1. Il-proċedura tal-valutazzjoni tal-konformità msemmija fl-Artikolu 8 tad-Direttiva 2009/125/KE għandha tkun is-sistema tal-kontroll intern tad-disinn stipulata fl-Anness IV għal dik id-Direttiva jew is-sistema tal-ġestjoni stabbilita fl-Anness V għal dik id-Direttiva.

2. Għall-finijiet tal-valutazzjoni tal-konformità skont l-Artikolu 8 tad-Direttiva 2009/125/KE, il-fajl tad-dokumentazzjoni teknika għandu jinkludi r-riżultati tal-kalkolu stipulat fl-Anness II għal dan ir-Regolament.

Artikolu 5

Proċedura ta’ verifika għall-finijiet ta’ sorveljanza tas-suq

Meta jwettqu l-verifiki ta’ sorveljanza tas-suq imsemmija fl-Artikolu 3(2) tad-Direttiva 2009/125/KE għall-konformità mar-rekwiżiti stipulati fl-Anness I għal dan ir-Regolament, l-Istati Membri għandhom japplikaw il-proċedura ta’ verifika deskritta fl-Anness III għal dan ir-Regolament.

Artikolu 6

Punti ta’ riferiment

Il-punti ta’ riferiment indikattivi għall-kundizzjonaturi tal-arja bl-aħjar prestazzjoni disponibbli fis-suq meta dan ir-Regolament jidħol fis-seħħ huma stipulati fl-Anness IV.

Artikolu 7

Reviżjoni

Il-Kummissjoni għandha tirrevedi dan ir-Regolament fid-dawl tal-progress teknoloġiku u tippreżenta r-riżultat ta’ din ir-reviżjoni lill-Forum tal-Konsultazzjoni dwar l-Ekodisinn mhux iktar tard minn ħames snin wara li jidħol fis-seħħ dan ir-Regolament. Din ir-reviżjoni għandha tivvaluta b’mod partikolari r-rekwiżiti tal-effiċjenza u l-livell tal-qawwa akustika, il-metodu għall-promozzjoni tal-użu ta’ refriġeranti b’potenzjal baxx ta’ tisħin globali (GWP) u l-ambitu tar-regolament għall-kundizzjonaturi tal-arja u bidliet possibbli fis-sehem mis-suq ta’ tipi ta’ apparat, inkluż il-kundizzjonaturi tal-arja b’qawwa nominali maħruġa ta’ ‘l fuq minn 12kW. Ir-reviżjoni għandha wkoll tivvaluta kemm ikunu xierqa r-rekwiżiti għall-modalititajiet mitfija u standby, il-metodu tal-kalkolu u l-kejl staġonali, inkluż kunsiderazzjonijiet dwar l-iżvilupp tal-possibbiltà ta’ metodu ta’ kalkolu u kejl staġonali għall-kundizzjonaturi tal-arja kollha koperti mill-ambitu tar-regolament għall-istaġuni tat-tkessiħ u tat-tisħin.

Artikolu 8

Dħul fis-seħħ u applikazzjoni

1. Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

2. Għandu japplika mill-1 ta’ Jannar 2013.

(1) ĠU L 285, 31.10.2009, p. 10.

(2) ĠU L 161, 14.6.2006, p. 1.

(3) ĠU L 153, 18.6.2010, p. 13.

(4) ĠU L 339, 18.12.2008, p. 45.

(5) ĠU L 178, 6.7.2011, p. 1.

(6) ĠU L 217, 5.8.1998, p. 18.

ANNESS I

Rekwiżiti tal-ekodisinn

1 DEFINIZZJONIJIET APPLIKABBLI GĦALL-FINIJIET TAL-ANNESSI

(1) ‘Kundizzjonatur tal-arja riversibbli’ tfisser kundizzjonatur tal-arja li kapaċi sew ikessaħ sew isaħħan.

(2) ‘Kundizzjonijiet nominali standard’ tfisser il-kumbinazzjoni tat-temperaturi ta’ ġewwa (Tin) u ta’ barra (Tj) li jiddeskrivu l-kundizzjonijiet tat-tħaddim meta jiġu stabbiliti l-livell tal-qawwa akustika, il-kapaċità nominali, ir-rata nominali tal-fluss tal-arja, il-proporzjon nominali tal-effiċjenza enerġetika (EERrated), u/jew il-koeffiċjent nominali tal-prestazzjoni (COPrated), kif stipulat fl-Anness II, tabella 2;

(3) ‘Temperatura ta’ ġewwa’ (Tin) tfisser it-temperatura tal-arja ta’ ġewwa b’termometru niexef [°C] (bl-umdità relattiva indikata mit-temperatura korrispondenti b’termometru umdu);

(4) ‘Temperatura ta’ barra’ (Tj) tfisser it-temperatura tal-arja ta’ barra b’termometru niexef [°C] (bl-umdità relattiva tagħha indikata mit-temperatura korrispondenti b’termometru umdu);

(5) ‘Proporzjon nominali tal-effiċjenza enerġetika’ (EERrated) tfisser il-kapaċità ddikjarata għat-tkessiħ diviża bil-qawwa nominali introdotta għat-tkessiħ [kW] ta’ unità meta tkun qed tipprovdi t-tkessiħ f’kundizzjonijiet nominali standard;

(6) ‘Koeffiċjent nominali tal-prestazzjoni’ (COPrated) tfisser il-kapaċità ddikjarata għat-tisħin [kW] diviża bil-qawwa nominali introdotta għat-tisħin [kW] ta’ unità meta tkun qed tipprovdi t-tisħin f’kundizzjonijiet nominali standard;

(7) ‘Potenzjal għat-tisħin globali’ (GWP) tfisser il-kejl ta’ kemm 1 kg tar-refriġerant użat fiċ-ċiklu tal-kompressjoni tal-fwar huwa stmat li jikkontribwixxi għat-tisħin globali, espress f’ ekwivalenti ta’ kg CO2 fuq medda ta’ żmien ta’ 100 sena; Il-valuri GWP kkunsidrati se jkunu dawk stipulati fl-Anness 1 għar-Regolament (KE) Nru 842/2006; għar-refriġeranti flworinati, il-valuri GWP għandhom ikunu dawk ippubblikati fit-Tielet Rapport ta’ Valutazzjoni (Third Assessment Report - TAR), adottat mill-Bord Intergovernattiv għat-Tibdil fil-Klima (Intergovernmental Panel on Climate Change) (1) (valuri GWP 2001 tal-IPCC GWP għal perjodu ta’ 100 sena); għall-gassijiet mhux flworinati, il-valuri GWP huma dawk ippubblikati fl-ewwel valutazzjoni tal-IPCC (2) fuq perjodu ta’ 100 sena; Il-valuri GWP għal taħlitiet ta’ refriġeranti għandhom ikunu bbażati fuq il-formula ddikjarata fl-Anness I għar-Regolament (KE) Nru 842/2006; għar-refriġeranti mhux inklużi fir-referenzi fuq, ir-rapport IPCC UNEP 2010 dwar ir-Refriġerazzjoni, l-Ikkundizzjonar tal-Arja u l-Pompi tas-Sħana (Refrigeration, Air Conditioning and Heat Pumps), ta’ Frar 2011, jew iġded, għandu jintuża bħala referenza;

(8) ‘Modalità mitfija’ tfisser kundizzjoni li fiha l-kundizzjonatur tal-arja jew il-fann għall-użu personali jkun imqabbad mal-mejn imma ma jkun qed jipprovdi l-ebda funzjoni; Huma wkoll meqjusa modalità mitfija kundizzjonijiet li jipprovdu biss indikazzjoni ta’ kundizzjoni ta’ modalità mitfija, kif ukoll kundizzjonijiet maħsuba biex jiżguraw kompatibilità elettromanjetika skont id-Direttiva 2004/108/KE tal-Parlament Ewropew u tal-Kunsill (3);

(9) ‘Modalità standby’ tfisser kundizzjoni li fih l-apparat (kundizzjonatur tal-arja jew fann għall-użu personali) jkun imqabbad mal-mejn, jiddependi fuq l-enerġija introdotta mill-mejn biex jaħdem kif suppost u jipprovdi biss il-funzjonijiet li ġejjin, li jistgħu jippersistu għal żmien indefinit: funzjoni ta’ riattivazzjoni, inkella funzjoni ta’ riattivazzjoni u sempliċement indikazzjoni li din il-funzjoni reġgħet ġiet attivata, u/jew turija ta’ informazzjoni jew stat;

(10) ‘Funzjoni ta’ riattivazzjoni’ tfisser funzjoni li tiffaċilita l-attivazzjoni ta’ modalitajiet oħra, inkluża l-modalità attiva, permezz ta’ swiċċ mill-bogħod, inklużi l-kontroll mill-bogħod, senser intern, tajmer, għal kundizzjoni li tipprovdi funzjonijiet addizzjonali, inkluża l-funzjoni ewlenija;

(11) ‘Turija ta’ informazzjoni jew qagħda’ tfisser funzjoni kontinwa li tipprovdi informazzjoni jew inkella li tindika l-qagħda tat-tagħmir fuq unità tal-wiri, inklużi arloġġi;

(12) ‘Livell tal-qawwa akustika’ tfisser il-livell tal-qawwa akustika ippeżat bil-valur A [dB(A)] ġewwa u/jew barra mkejjel f’kundizzjonijiet nominali standard għat-tkessiħ (jew għat-tisħin, jekk il-prodott m’għandux funzjoni ta’ tkessiħ);

(13) ‘Kundizzjonijiet ta’ referenza tad-disinn’ tfisser il-kumbinazzjoni ta’ rekwiżiti għat-temperatura ta’ referenza tad-disinn, it-temperatura bivalenti massima u t-temperatura limitu massima tat-tħaddim, kif stipulat fl-Anness II, Tabella 3

(14) ‘Temperatura nominali tad-disinn’ tfisser it-temperatura ta’ barra [°C] jew għat-tkessiħ (Tdesignc) jew għat-tisħin (Tdesignh) kif deskritt fl-Anness II, Tabella 3, li fiha l-proporzjon tat-tagħbija parzjali jkun 1, u li tvarja skont l-istaġun deżinjat tat-tkessiħ jew tat-tisħin;

(15) ‘Proporzjon tat-tagħbija parzjali’ (pl(Tj)) tfisser it-temperatura ta’ barra nieqes 16 °C, diviża bit-temperatura ta’ referenza tad-disinn nieqes 16 °C, għat-tkessiħ jew għat-tisħin;

(16) ‘Staġun’ tfisser wieħed mill-erba’ settijiet ta’ kundizzjonijiet tat-tħaddim (disponibbli għal erba’ staġuni: staġun wieħed tat-tkessiħ, tliet staġuni tat-tisħin: medju / ikseħ / isħan) li jiddeskrivu għal kull medda ta’ temperatura l-kumbinazzjoni ta’ temperaturi ta’ barra u l-għadd ta’ sigħat li fihom jokkorru dawn it-temperaturi kull staġun u li għalih l-unità titqies adattata;

(17) ‘Medda ta’ temperatura’ (b’indiċi j) tfisser kumbinazzjoni ta’ temperatura ta’ barra (Tj) u sigħat tal-medda ta’ temperatura (hj), kif stipulat fl-Anness II, tabella 1;

(18) ‘Sigħat tal-medda ta’ temperatura’ tfisser is-sigħat kull staġun (hj) li fiha tokkorri t-temperatura ta’ barra għal kull medda ta’ temperatura, kif stipulat fl-Anness II, tabella 1;

(19) ‘Proporzjon staġonali tal-effiċjenza enerġetika’ (SEER) huwa l-proporzjon kumplessiv tal-effiċjenza enerġetika tal-unità, rappreżentattiv tal-istaġun sħiħ tat-tkessiħ, ikkalkulat bħala d-domanda annwali ta’ referenza tat-tkessiħ diviża bil-konsum tal-elettriku annwali għat-tkessiħ;

(20) ‘Domanda annwali ta’ referenza tat-tkessiħ’ (QC ) tfisser id-domanda ta’ referenza tat-tkessiħ [kWh/a] li għandha tintuża bħala bażi għall-kalkolu tas-SEER u kkalkulata bħala l-prodott tat-tagħbija tad-disinn għat-tkessiħ (Pdesignc) u s-sigħat ekwivalenti f’modalità attiva għat-tkessiħ (HCE );

(21) ‘Sigħat ekwivalenti f’modalità attiva għat-tkessiħ’ (HCE ) tfisser l-għadd annwali assunt ta’ sigħat [h/a] li l-unità trid tipprovdi lit-tagħbija tad-disinn għat-tkessiħ (Pdesignc) sabiex tissodisfa d-domanda annwali ta’ referenza tat-tkessiħ, kif stipulat fl-Anness II, tabella 4;

(22) ‘Konsum annwali tal-elettriku għat-tkessiħ’ (QCE ) tfisser il-konsum tal-elettriku [kWh/a] meħtieġ biex tintlaħaq id-domanda annwali ta’ referenza tat-tkessiħ u li tiġi kkalkulata bħala d-domanda annwali ta’ referenza tat-tkessiħ diviża bil-proporzjon staġonali tal-effiċjenza enerġetika fil-modalità attiva (SEERon), u l-konsum tal-elettriku tal-unità għall-modalitajiet termostat mitfi, standby, mitfi u ħiter tal-kisi tal-krank waqt l-istaġun tat-tkessiħ;

(23) ‘Proporzjon staġonali tal-effiċjenza enerġetika fil-modalità attiva’(SEERon) tfisser il-proporzjon medju tal-effiċjenza enerġetika tal-unità f’modalità attiva għall-funzjoni tat-tkessiħ, magħmula mit-tagħbija parzjali u l-proporzjon tal-effiċjenza enerġetika għall-medda ta’ temperatura (EERbin(Tj)) u ppeżat bis-sigħat tal-medda li sseħħ tulhom il-kundizzjoni ta’ din il-medda;

(24) ‘Tagħbija parzjali’ tfisser it-tagħbija tat-tkessiħ (Pc(Tj)) jew it-tagħbija tat-tisħin (Ph(Tj)) [kW] f’temperatura ta’ barra speċifika Tj, ikkalkulata bħala t-tagħbija tad-disinn mmultiplikata mal-proporzjon tat-tagħbija parzjali;

(25) ‘Proporzjon tal-effiċjenza enerġetika speċifiku għall-medda ta’ temperatura’ (EERbin(Tj)) tfisser il-proporzjon tal-effiċjenza enerġetika speċifiku għal kull medda ta’ temperatura j b’temperatura ta’ barra Tj fi staġun, derivat mit-tagħbija parzjali, il-kapaċità ddikjarata u l-proporzjon iddikjarat tal-effiċjenza enerġetika (EERd(Tj)) għal meded ta’ temperatura (j) speċifikati u kkalkulat għal meded ta’ temperatura oħra permazz ta’ inter/estrapolazzjoni, fejn meħtieġ ikkoreġġut mill-koeffiċjent tad-degradazzjoni;

(26) ‘Koeffiċjent staġonali tal-prestazzjoni’ (SCOP) huwa l-koeffiċjent kumplessiv tal-prestazzjoni tal-unità, rappreżentattiv għall-istaġun sħiħ deżinjat tat-tisħin (il-valur ta’ SCOP jappartjeni għal staġun tat-tisħin deżinjat), ikkalkulat bħala d-domanda annwali ta’ referenza tat-tisħin diviża bil-konsum tal-elettriku annwali għat-tisħin;

(27) ‘Domanda annwali ta’ referenza tat-tisħin’ (QH ) tfisser id-domanda ta’ referenza tat-tisħin [kWh/a], li tappartjeni għal staġun tat-tisħin deżinjat, li għandha tintuża bħala bażi għall-kalkolu tas-SCOP u kkalkulata bħala l-prodott tat-tagħbija tad-disinn għat-tisħin (Pdesignh) u s-sigħat ekwivalenti f’modalità attiva għat-tisħin (HHE );

(28) ‘Sigħat ekwivalenti f’modalità attiva għat-tisħin’ (HHE ) tfisser l-għadd annwali assunt ta’ sigħat [h/a] li l-unità trid tipprovdi lit-tagħbija tad-disinn għat-tisħin (Pdesignh) sabiex tissodisfa d-domanda annwali ta’ referenza tat-tisħin, kif stipulat fl-Anness II, tabella 4;

(29) ‘Konsum annwali tal-elettriku għat-tisħin’ (QHE ) tfisser il-konsum tal-elettriku [kWh/a] meħtieġ biex jilħaq id-domanda ta’ referenza annwali tat-tisħin indikata u li jappartjeni għal staġun tat-tisħin deżinjat; u jiġi kkalkulat bħala d-domanda annwali ta’ referenza tat-tisħin diviża bil-koeffiċjent staġonali tal-prestazzjoni fil-modalità attiva (SCOPon), u l-konsum tal-elettriku tal-unità għall-modalitajiet termostat mitfi, standby, mitfi u ħiter tal-kisi tal-krank waqt l-istaġun tat-tisħin;

(30) ‘Koeffiċjent staġonali tal-prestazzjoni fil-modalità attiva’ (SCOPon) tfisser il-koeffiċjent medju tal-prestazzjoni tal-unità f’modalità attiva għall-istaġun tat-tisħin, magħmul mit-tagħbija parzjali, il-kapaċità tat-tisħin elettriku ta’ emerġenza (fejn meħtieġ), u koeffiċjenti tal-prestazzjoni speċifiċi għall-medda ta’ temperatura (COPbin(Tj) u ppeżat bis-sigħat tal-medda li sseħħ tulhom il-kundizzjoni definita mill-medda;

(31) ‘Kapaċità tat-tisħin elettriku ta’ emerġenza’ (elbu(Tj)) hija l-kapaċità tat-tisħin [kW] ta’ ħiter elettriku ta’ emerġenza reali jew assunt b’COP ta’ 1 li jissupplimenta l-kapaċità ddikjarata għat-tisħin (Pdh(Tj)) sabiex tintlaħaq it-tagħbija parzjali għat-tisħin (Ph(Tj)) fil-każ ta’ Pdh(Tj) li huwa inqas minn Ph(Tj), għat-temperatura ta’ barra (Tj);

(32) ‘Proporzjon tal-effiċjenza enerġetika speċifiku għall-medda ta’ temperatura’ (COPbin(Tj)) tfisser il-koeffiċjent tal-prestazzjoni speċifiku għal kull medda ta’ temperatura j b’temperatura ta’ barra Tj fi staġun, derivat mit-tagħbija parzjali, il-kapaċità ddikjarata u l-proporzjon iddikjarat tal-prestazzjoni (COPd(Tj)) għal meded (j) speċifiċi u kkalkulat għal meded oħra permezz ta’ inter/estrapolazzjoni, fejn meħtieġ ikkoreġġut mill-koeffiċjent tad-degradazzjoni;

(33) ‘Kapaċità ddikjarata’ [kW] tfisser il-kapaċità taċ-ċiklu tal-kompressjoni tal-fwar tal-unità għat-tkessiħ (Pdc(Tj)) jew għat-tisħin (Pdh(Tj)), li tappartjeni għal temperatura ta’ barra Tj u temperatura ta’ ġewwa (Tin), kif iddikjarat mill-manifattur;

(34) ‘Valur ta’ servizz’ (SV) [(m3/min)/W] tfisser, għall-fannijiet għall-użu personali, il-proporzjon tar-rata tal-fluss massimu tal-fann [m3/min] u l-qawwa introdotta tal-fann [W];

(35) ‘Kontroll tal-kapaċità’ tfisser l-abilità tal-unità li tibdel il-kapaċità tagħha billi tbiddel ir-rata tal-fluss volumetriku. L-unitajiet għandhom jiġu indikati bħala ‘fissi’ jekk l-unità ma tistax tibdel ir-rata tal-fluss volumetriku tagħha, ‘fi stadji’ jekk ir-rata tal-fluss volumetriku tinbidel jew tvarja f’sensiela ta’ mhux aktar minn żewġ stadji, jew ‘varjabbli’ jekk ir-rata tal-fluss volumetriku tinbidel jew tvarja f’sensiela ta’ tliet stadji jew aktar;

(36) ‘Funzjoni’ tfisser l-indikazzjoni ta’ jekk unità hiex kapaċi għat-tkessiħ tal-arja ta’ ġewwa, it-tisħin tal-arja ta’ ġewwa jew it-tnejn;

(37) ‘Tagħbija tad-disinn’ tfisser it-tagħbija tat-tkessiħ (Pdesignc) iddikjarata u/jew it-tagħbija tat-tisħin iddikjarata (Pdesignh) [kW] fit-temperatura ta’ referenza tad-disinn, fejn għall-modalità tat-tkessiħ, Pdesignc hija ugwali għall-kapaċità ddikjarata għat-tkessiħ f’ Tj ugwali għal Tdesignc; għall-modalità tat-tisħin, Pdesignh hija ugwali għat-tagħbija parzjali f’ Tj ugwali għal Tdesignh;

(38) ‘Proporzjon iddikjarat tal-effiċjenza enerġetika’ (EERd(Tj)) tfisser il-proporzjon tal-effiċjenza enerġetika f’għadd limitat ta’ meded ta’ temperatura (j) speċifikati b’temperatura ta’ barra (Tj), kif iddikjarat mill-manifattur;

(39) ‘Koeffiċjent iddikjarat tal-prestazzjoni’ (COPd(Tj)) tfisser il-koeffiċjent tal-prestazzjoni f’għadd limitat ta’ meded ta’ temperatura (j) speċifikati b’temperatura ta’ barra (Tj), kif iddikjarat mill-manifattur;

(40) ‘Temperatura bivalenti’ (Tbiv) tfisser it-temperatura ta’ barra (Tj) [°C] iddikjarata mill-manifattur għat-tisħin, li fiha, il-kapaċità ddikjarata hija ugwali għat-tagħbija parzjali u li taħtha l-kapaċità ddikjarata trid tkun supplimentata minn kapaċità ta’ ħiter elettriku ta’ emerġenza sabiex tintlaħaq it-tagħbija parzjali għat-tisħin;

(41) ‘Temperatura limitu tat-tħaddim’ (Tol) tfisser it-temperatura ta’ barra [°C] ddikjarata mill-manifattur għat-tisħin, li taħtha l-kundizzjonatur tal-arja ma jkun jista’ jwassal ebda kapaċità tat-tisħin; taħt din it-temperatura, il-kapaċità ddikjarata hija ugwali għal żero;

(42) ‘Kapaċità tal-intervall ċikliku’ [kW] hija l-medja (ppeżata bil-ħin) tal-kapaċità ddikjarata tul l-intervall tat-test ċikliku għat-tkessiħ (Pcycc) jew għat-tisħin (Pcych);

(43) ‘Effiċjenza tal-intervall ċikliku għat-tkessiħ’ (EERcyc) huwa l-proporzjon medju tal-effiċjenza enerġetika tul l-intervall tat-test ċikliku (il-kompressur jinxtgħel u jintefa), ikkalkulat bħala l-kapaċità integrata tat-tkessiħ fuq l-intervall [kWh] diviż bil-qawwa elettrika integrata introdotta fuq dak l-istess intervall [kWh];

(44) ‘Effiċjenza tal-intervall ċikliku għat-tisħin’ (COPcyc) hija l-koeffiċjent medju tal-prestazzjoni fuq l-intervall tat-test ċikliku (il-kompressur jinxtgħel u jintefa), ikkalkulat bħala l-kapaċità integrata tat-tisħin fuq l-intervall [kWh] diviż bil-qawwa elettrika integrata introdotta fuq dak l-istess intervall [kWh];

(45) ‘Koeffiċjent tad-degradazzjoni’ hija l-kejl tal-effiċjenza mitlufa miħabba ċ-ċikli (il-kompressur jinxtgħel/jintefa fil-modalità attiva) stabbilita għat-tkessiħ (Cdc), it-tisħin (Cdh) jew magħżul bħala valur assenjat ta’ 0,25;

(46) ‘Modalità attiva’ tfisser il-modalità li tikkorispondi għas-sigħat b’tagħbija ta’ tkessiħ jew tisħin tal-bini u li biha tiġi attivata l-funzjoni tat-tkessiħ u t-tisħin tal-unità. Il-kundizzjoni tista’ tinvolvi ċikli mixgħula/mitfija tal-unità sabiex tilħaq jew tmantni temperatura meħtieġa tal-arja ta’ ġewwa;

(47) ‘Modalità termostat mitfi’ tfisser modalità li tikkorrispondi għas-sigħat mingħajr tkessiħ jew tisħin fejn il-funzjoni tat-tkessiħ jew tat-tisħin tal-unità tkun mixgħula imma l-unità ma tkunx operattiva billi m’hemmx tagħbija tat-tkessiħ jew tat-tisħin. Din il-kundizzjoni hija għalhekk relatata mat-temperaturi ta’ barra u mhux mat-tagħbijiet ta’ ġewwa; Iċ-ċikli mixgħul / mitfi fil-modalità attiva mhumiex meqjusa termostat mitfi;

(48) ‘Modalità operazzjoni tal-ħiter tal-kisi tal-krank’ tfisser kundizzjoni fejn l-unità tkun attivat apparat tat-tisħin sabiex jiġi evitat li r-refriġerant jgħaddi għal ġol-kompressur sabiex tiġi limitata l-konċentrazzjoni tar-refriġerant fiż-żejt malli jiġi sstartjat il-kompressur;

(49) ‘Konsum tal-qawwa elettrika bil-modalità termostat mitfi’ (PTO ) tfisser il-konsum tal-elettriku [kW] ta’ unità waqt il-modalità termostat mitfi;

(50) ‘Konsum tal-qawwa elettrika bil-modalità standby’ (PSB ) tfisser il-konsum tal-elettriku [kW] ta’ unità waqt il-modalità standby;

(51) ‘Konsum tal-qawwa elettrika bil-modalità mitfija’ (POFF ) tfisser il-konsum tal-elettriku [kW] ta’ unità waqt il-modalità mitfija;

(52) ‘Konsum tal-qawwa elettrika bil-modalita ħiter tal-kisi tal-krank attivat’ (PCK ) tfisser il-konsum tal-elettriku [kW] ta’ unità waqt il-modalità ħiter tal-kisi tal-krank attivat;

(53) ‘Sigħat ta’ tħaddim bil-modalità termostat mitfi’ (HTO ) tfisser l-għadd annwali ta’ sigħat [h/a] li l-unità titqies li qiegħda fil-modalità termostat mitfi, li l-valur tagħha jiddependi mill-istaġun u l-funzjoni deżinjati;

(54) ‘Sigħat ta’ tħaddim bil-modalità termostat mitfi’ (HSB ) tfisser l-għadd annwali ta’ sigħat [h/a] li l-unità titqies li qiegħda fil-modalità standby, li l-valur tagħha jiddependi mill-istaġun u l-funzjoni deżinjati;

(55) ‘Sigħat ta’ tħaddim bil-modalità mitfija’ (HOFF ) tfisser l-għadd annwali ta’ sigħat [h/a] li l-unità titqies li qiegħda fil-modalità mitfija, li l-valur tagħha jiddependi mill-istaġun u l-funzjoni deżinjati;

(56) ‘Sigħat ta’ tħaddim bil-modalità ħiter tal-kisi tal-krank’ (HCK ) tfisser l-għadd annwali ta’ sigħat [h/a] li l-unità titqies li qiegħda fil-modalità ħiter tal-kisi tal-krank attivat, li l-valur tagħha jiddependi mill-istaġun u l-funzjoni deżinjati;

(57) ‘Fluss nominali tal-arja’ tfisser ir-rata tal-fluss tal-arja [m3/h] imkejla mal-iżbokk tal-arja ta’ unitajiet ta’ barra u/jew ta’ ġewwa (jekk apllikabbli) ta’ kundizzjonaturi tal-arja b’kundizzjonijiet nominali standard għat-tkessiħ (jew għat-tisħin, jekk il-prodott ma jkollux funzjoni ta’ tkessiħ);

(58) ‘Qawwa introdotta nominali għat-tkessiħ’ (PEER ) tfisser il-qawwa elettrika introdotta [kW] ta’ unità meta tkun qed tipprovdi t-tkessiħ f’kundizzjonijiet nominali standard;

(59) ‘Qawwa introdotta nominali għat-tisħin’ (PCOP ) tfisser il-qawwa elettrika introdotta [kW] ta’ unità meta tkun qed tipprovdi t-tisħin f’kundizzjonijiet nominali standard;

(60) ‘Konsum tal-elettriku ta’ kanali singoli u doppji’ (QSD u QDD rispettivament) tfisser il-konsum tal-elettriku ta’ kundizzjonaturi tal-arja b’kanal singolu jew doppju għall-modalità tat-tkessiħ u/jew tat-tisħin (liema minnhom tapplika) [kanal singolu f’kWh/h, kanal doppju f’kWh/a];

(61) ‘Proporzjon tal-kapaċità’ tfisser il-proporzjon tal-kapaċità totali ddikjarata tat-tkessiħ jew tat-tisħin għall-unitajiet ta’ ġewwa operattivi kollha mal-kapaċità totali ddikjarata tat-tkessiħ jew tat-tisħin tal-unità ta’ barra bil-kundizzjonijiet nominali standard;

(62) ‘Rata massima tal-fluss tal-arja tal-fann’ (F) tfisser il-fluss tal-arja tal-fann għall-użu personali bis-setting massimu tiegħu [m3/min], imkejjel mal-iżbokk tal-fann bil-mekkaniżmu oxxillanti (jekk applikabbli) mitfi;

(63) ‘Mekkaniżmu oxxillanti’ tfisser il-kapaċità tal-fann għall-użu personali li jvarja awtomatikament id-direzzjoni tal-fluss tal-arja waqt li l-fann ikun qed jaħdem;

(64) ‘Livell tal-qawwa akustika tal-fann’ tfisser il-livell tal-qawwa akustika tal-fann għall-użu personali, ippeżat bil-fattur A, waqt li jkun qed jipprovdi r-rata tal-fluss massimu tal-fann, imkejjel min-naħa tal-iżbokk;

(65) ‘Sigħat f’modalità attiva tal-fann’ (HCE ) tfisser l-għadd ta’ sigħat [h/a] li fihom huwa assunt li l-fann għall-użu personali jipprovdi r-rata tal-fluss massimu tal-fann, kif deskritt fl-Anness II, Tabella 4.

2. REKWIŻITI GĦALL-EFFIĊJENZA ENERĠETIKA MINIMA, KONSUM MASSIMU TAL-ELETTRIKU FIL-MODALITÀ MITFIJA U L-MODALITÀ STANDBY U GĦAL-LIVELL MASSIMU TA’ QAWWA AKUSTIKA

a. Mill-1 ta’ Jannar 2013, kundizzjonaturi tal-arja b’kanal singolu jew kanal doppju għandhom jikkorrispondu għar-rekwiżiti fit-tabelli 1, 2 u 3 ta’ hawn taħt, ikkalkulati skont l-Anness II. Il-kundizzjonaturi tal-arja b’kanal singolu jew kanal doppju u l-fannijiet għall-użu personali għandhom jissodisfaw ir-rekwiżiti għall-modalititajiet mitfija u standby kif indikati fit-Tabella 2 ta’ hawn taħt. Ir-rekwiżiti dwar l-effiċjenza enerġetika minima u l-qawwa akustika massima għandhom jirrelataw mal-kundizzjonijiet nominali standard speċifikati fl-Anness II, Tabella 2. Tabella 1 Rekwiżiti għal effiċjenza enerġetika minima Kundizzjonaturi tal-arja b’kanal doppju Kundizzjonaturi tal-arja b’kanal singolu EERrated COPrated EERrated COPrated Jekk il-GWP tar-refriġerant > 150 2,40 2,36 2,40 1,80 Jekk il-GWP tar-refriġerant ≤ 150 2,16 2,12 2,16 1,62 Tabella 2 Rekwiżiti għall-konsum massimu tal-elettriku fil-modalità mitfija u l-modalità standby għall-kundizzjonaturi tal-arja b’kanal singolu jew kanal doppju u l-fannijiet għall-użu personali Modalità mitfija Il-konsum tal-elettriku tat-tagħmir fi kwalunkwe kundizzjoni b’modalità mitfija ma għandux jaqbeż 1,00 W. Modalità standby Il-konsum tal-elettriku ta’ tagħmir fi kwalunkwe kundizzjoni li jipprovdi biss funzjoni ta’ riattivazzjoni, jew li jipprovdi biss funzjoni ta’ riattivazzjoni u indikazzjoni sempliċi ta’ funzjoni attivata ta’ riattivazzjoni, m’għandux jaqbeż 1,00 W Il-konsum tal-elettriku ta’ tagħmir fi kwalunkwe kundizzjoni li jipprovdi turija ta’ informazzjoni jew qagħda, jew li jipprovdi biss kumbinazzjoni ta’ funzjoni ta’ riattivazzjoni jew turija ta’ informazzjoni jew qagħda, m’għandux jaqbeż 2,00 W Disponibbiltà ta’ modalità standby u/jew mitfija It-tagħmir għandu jipprovdi, għajr fejn dan ma jkunx jixraq għall-użu maħsub, il-modalità mitfija u/jew il-modalità standby, u/jew xi kundizzjoni oħra li ma taqbiżx ir-rekwiżiti ta’ konsum tal-elettriku applikabbli għall-modalità mitfija u l-modalità standby meta t-tagħmir ikun imqabbad mal-mejn. Tabella 3 Rekwiżiti għall-livell massimu tal-qawwa akustika Livell tal-qawwa akustika ta’ ġewwa f ‘dB(A) 65

b. Mill-1 ta’ Jannar 2013, kundizzjonaturi tal-arja b’kanal singolu u doppju għandhom jikkorrispondu għar-rekwiżiti għall-effiċjenza enerġetika minima u l-livell massimu ta’ qawwa akustika kif indikati fit-tabelli 4 u 5 ta’ hawn taħt, ikkalkulati skont l-Anness II. Ir-rekwiżiti dwar l-effiċjenza enerġetika minima u l-qawwa akustika massima għandha tirrelata mal-kundizzjonijiet ta’ referenza tad-disinn speċifikati fl-Anness II, Tabella 3 bl-użu tal l-istaġun tat-tisħin “Medju” fejn applikabbli. Ir-rekwiżiti dwar il-qawwa akustika għandhom jirrelataw mal-kundizzjonijiet nominali standard speċifikati fl-Anness II, Tabella 2. Tabella 4 Rekwiżiti għal effiċjenza enerġetika minima SEER SCOP (Staġun medju tat-tisħin) Jekk il-GWP tar-refriġerant > 150 3,60 3,40 Jekk il-GWP tar-refriġerant ≤ 150 3,24 3,06 Tabella 5 Rekwiżiti għall-livell massimu tal-qawwa akustika Kapaċità nominali ≤ 6 kW 6 < Kapaċità nominali ≤ 12 kW Livell tal-qawwa akustika ta’ ġewwa f ‘dB(A) Livell tal-qawwa akustika ta’ barra f’dB(A) Livell tal-qawwa akustika ta’ ġewwa f ‘dB(A) Livell tal-qawwa akustika ta’ barra f’dB(A) 60 65 65 70

c. Mill-1 ta’ Jannar 2014, il-kundizzjonaturi tal-arja għandhom jikkorrispondu għar-rekwiżiti kif indikati fit-tabella ta’ hawn taħt, ikkalkulati skont l-Anness II. Ir-rekwiżiti dwar l-effiċjenza enerġetika għall-kundizzjonaturi tal-arja, għajr kundizzjonaturi b’kanal singolu u doppju, għandhom jirrelataw għall-kundizzjonijiet ta’ referenza tad-disinn speċifikati fl-Anness II, Tabella 3 bl-użu tal-istaġun tat-tisħin “Medju” fejn applikabbli. Ir-rekwiżiti dwar l-effiċjenza enerġetika għall-kundizzjonaturi tal-arja b’kanal singolu u doppju għandhom jirrelataw mal-kundizzjonijiet nominali standard speċifikati fl-Anness II, Tabella 2. Tabella 6 Rekwiżiti għal effiċjenza enerġetika minima Kundizzjonaturi tal-arja, għajr kundizzjonaturi tal-arja b’kanal doppju u singolu Kundizzjonaturi tal-arja b’kanal doppju Kundizzjonaturi tal-arja b’kanal singolu SEER SCOP (Staġun tat-tisħin Medja) EERrated COPrated EERrated COPrated Jekk il-GWP tar-refriġerant > 150, għal 6 kW 4,60 3,80 2,60 2,60 2,60 2,04 Jekk il-GWP tar-refriġerant ≤ 150, għal ≤ 6 kW 4,14 3,42 2,34 2,34 2,34 1,84 Jekk il-GWP tar-refriġerant > 150, għal 6– 12 kW 4,30 3,80 2,60 2,60 2,60 2,04 Jekk il-GWP tar-refriġerant ≤ 150, għal 6– 12 kW 3,87 3,42 2,34 2,34 2,34 1,84

d. Mill-1 ta’ Jannar 2014, il-kundizzjonaturi tal-arja b’kanal singolu jew kanal doppju u l-fannijiet għall-użu personali għandhom jikkorrispondu għar-rekwiżiti fit-tabella 7 ta’ hawn taħt, ikkalkulati skont l-Anness II. Tabella 7 Rekwiżiti għall-konsum massimu tal-elettriku fil-modalità mitfija u l-modalità standby Modalità mitfija Il-konsum tal-elettriku tat-tagħmir fi kwalunkwe kundizzjoni b’modalità mitfija ma għandux jaqbeż 0,50 W. Modalità standby Il-konsum tal-elettriku ta’ tagħmir fi kwalunkwe kundizzjoni li jipprovdi biss funzjoni ta’ riattivazzjoni, jew li jipprovdi biss funzjoni ta’ riattivazzjoni u indikazzjoni sempliċi ta’ funzjoni attivata ta’ riattivazzjoni, m’għandux jaqbeż 0,50 W Il-konsum tal-elettriku ta’ tagħmir fi kwalunkwe kundizzjoni li jipprovdi turija ta’ informazzjoni jew qagħda, jew li jipprovdi biss kumbinazzjoni ta’ funzjoni ta’ riattivazzjoni jew turija ta’ informazzjoni jew qagħda, m’għandux jaqbeż 1,00 W Disponibbiltà ta’ modalità standby u/jew mitfija It-tagħmir għandu jipprovdi, għajr fejn dan ma jkunx jixraq għall-użu maħsub, il-modalità mitfija u/jew il-modalità standby, u/jew xi kundizzjoni oħra li ma taqbiżx ir-rekwiżiti ta’ konsum tal-elettriku applikabbli għall-modalità mitfija u l-modalità standby meta t-tagħmir ikun imqabbad mal-mejn. Ġestjoni tal-enerġija Meta tagħmir ma jkunx qed jipprovdi l-funzjoni ewlenija tiegħu, jew meta prodotti oħra li jużaw l-enerġija ma jkunux mill-funzjonijiet tagħhom, dan għandu joffri, sakemm ikun jixraq skund l-użu maħsub, funzjoni ta’ ġestjoni tal-enerġija, jew funzjoni simili, li wara l-iqsar perjodu ta’ żmien possibbli xieraq għall-użu maħsub tal-apparat, tiswiċċjah awtomatikament għal — modalità standby, jew — modalità mitfija, jew — kundizzjoni oħra li ma taqbiżx ir-rekwiżiti tal-konsum tal-elettriku applikabbli għall-modalità mitfija u/jew il-modalità standby meta l-apparat ikun imqabbad mal-mejn. Il-funzjoni tal-ġestjoni tal-enerġija għandha tiġi attivata qabel il-kunsinna tal-prodott.

3. REKWIŻITI TAL-INFORMAZZJONI DWAR IL-PRODOTT

(a) Mill-1 ta’ Jannar 2013, fir-rigward tal-kundizzjonaturi tal-arja u l-fannijiet għall-użu personali, l-informazzjoni stipulata fil-punti taħt u kkalkulata skont l-Anness II għandha tkun ipprovduta fuq: i) id-dokumentazzjoni teknika tal-prodott; ii) siti elettroniċi b’aċċess ħieles tal-manifatturi tal-kundizzjonaturi tal-arja u l-fannijiet għall-użu personali;

(b) Il-manifattur tal-kundizzjonaturi tal-arja u tal-fannijiet għall-użu personali għandu jipprovdi lil-laboratorji li jwettqu verifiki ta’ sorveljanza tas-suq, fuq talba, l-informazzjoni meħtieġa dwar it-twaqqif tal-unità kif applikat għall-istabbiliment ta’ kapaċitajiet iddikjarati, SEER/EER, valuri SCOP/COP u valuri ta’ servizz u jipprovdi informazzjoni ta’ kuntatt għall-ksib ta’ din l-informazzjoni.

(c) Rekwiżiti tal-informazzjoni għall-kundizzjonaturi tal-arja, għajr kundizzjonaturi tal-arja b’kanal doppju u singolu. Tabella 1 Rekwiżiti tal-informazzjoni (4) (l-għadd ta’ deċimali fil-kaxxa jindika l-preċiżjoni tar-rappurtar) Informazzjoni biex tidentifika l-mudell(i) li tirrelata magħhom l-informazzjoni:

Funzjoni (indika jekk hemm) Jekk il-funzjoni tinkludi t-tisħin: Indika l-staġun tat-tisħin li l-informazzjoni tirrelata għalih. Il-valuri indikati għandhom jirrelataw għal staġun tat-tisħin wieħed. Inkludi mill-inqas l-istaġun tat-tisħin ‘Medju’. tkessiħ Iva/Le Medju (obbligatorju) Iva/Le tisħin Iva/Le Isħan (jekk deżinjat) Iva/Le Ikseħ (jekk deżinjat) Iva/Le Fattur simbolu valur unità Fattur simbolu valur unità Tagħbija nominali Effiċjenza staġonali tkessiħ Pdesignc x,x kW tkessiħ SEER x,x — tisħin / Medju Pdesignh x,x kW tisħin / Medju SCOP/A x,x — tisħin / Isħan Pdesignh x,x kW tisħin / Isħan SCOP/W x,x — tisħin / Ikseħ Pdesignh x,x kW tisħin / Ikseħ SCOP/C x,x — Kapaċità ddikjarata (*) għat-tkessiħ, b’temperatura ta’ ġewwa 27(19)°C u temperatura ta’ barra Tj Proporzjon iddikjarat tal-effiċjenza enerġetika (*), b’temperatura ta’ ġewwa 27(19) °C u temperatura ta’ barra Tj Tj = 35 °C Pdc x,x kW Tj=35 °C EERd x,x — Tj=30 °C Pdc x,x kW Tj=30 °C EERd x,x — Tj=25 °C Pdc x,x kW Tj=25 °C EERd x,x — Tj=20 °C Pdc x,x kW Tj=20 °C EERd x,x — Kapaċità ddikjarata (*) għat-tisħin / Staġun medju, b’temperatura ta’ ġewwa 20°C u temperatura ta’ barra Tj Koeffiċjent iddikjarat tal-prestazzjoni (*)/ Staġun medju, b’temperatura ta’ ġewwa 20°C u temperatura ta’ barra Tj Tj=-7 °C Pdh x,x kW Tj=-7 °C COPd x,x — Tj=2 °C Pdh x,x kW Tj=2 °C COPd x,x — Tj=7 °C Pdh x,x kW Tj=7 °C COPd x,x — Tj=12 °C Pdh x,x kW Tj=12 °C COPd x,x — Tj=temperatura bivalenti Pdh x,x kW Tj=temperatura bivalenti COPd x,x — Tj=limitu operattiv Pdh x,x kW Tj=limitu operattiv COPd x,x — Kapaċità ddikjarata (*) għat-tisħin / Staġun isħan, b’temperatura ta’ ġewwa 20 °C u temperatura ta’ barra Tj Koeffiċjent iddikjarat tal-prestazzjoni (*)/ Staġun isħan, b’temperatura ta’ ġewwa 20 °C u temperatura ta’ barra Tj Tj=2 °C Pdh x,x kW Tj=2 °C COPd x,x — Tj=7 °C Pdh x,x kW Tj=7 °C COPd x,x — Tj=12 °C Pdh x,x kW Tj=12 °C COPd x,x — Tj=temperatura bivalenti Pdh x,x kW Tj=temperatura bivalenti COPd x,x — Tj=limitu operattiv Pdh x,x kW Tj=limitu operattiv COPd x,x — Kapaċità ddikjarata (*) għat-tisħin / Staġun ikseħ, b’temperatura ta’ ġewwa 20 °C u temperatura ta’ barra Tj Koeffiċjent iddikjarat tal-prestazzjoni (*)/ Staġun ikseħ, b’temperatura ta’ ġewwa 20 °C u temperatura ta’ barra Tj Tj = -7 °C Pdh x,x kW Tj = -7 °C COPd x,x — Tj = 2 °C Pdh x,x kW Tj=2 °C COPd x,x — Tj = 7 °C Pdh x,x kW Tj = 7 °C COPd x,x — Tj = 12 °C Pdh x,x kW Tj = 12 °C COPd x,x — Tj=temperatura bivalenti Pdh x,x kW Tj = temperatura bivalenti COPd x,x — Tj=limitu operattiv Pdh x,x kW Tj = limitu operattiv COPd x,x — Tj = -15 °C Pdh x,x kW Tj = -15 °C COPd x,x — Temperatura bivalenti Temperatura limitu operattiva tisħin / Medju Tbiv x °C tisħin / Medju Tol x °C tisħin / Isħan Tbiv x °C tisħin / Isħan Tol x °C tisħin / Ikseħ Tbiv x °C tisħin / Ikseħ Tol x °C Kapaċità tal-intervall taċ-ċikli Effiċjenza tal-intervall taċ-ċikli għat-tkessiħ Pcycc x,x kW għat-tkessiħ EERcyc x,x — għat-tisħin Pcych x,x kW għat-tisħin COPcyc x,x — Koeffiċjent ta’ degradazzjoni tkessiħ (**) Cdc x,x — Koeffiċjent ta’ degradazzjoni tisħin (**) Cdh x,x — Qawwa elettrika introdotta f’modialitajiet ta’ qawwa letteika għajr ‘modalità attiva’ Konsum annwali tal-elettriku modalità mitfija; POFF x,x kW tkessiħ QCE x kWh/a modalità standby; PSB x,x kW tisħin / Medju QHE x kWh/a modalità termostat mitfi; PTO x,x kW tisħin / Isħan QHE x kWh/a modalità ħiter tal-kisi tal-krank PCK x,x kW tisħin / Ikseħ QHE x kWh/a Kontroll tal-kapaċità (indika waħda minn tliet opzjonijiet) Fatturi oħra fiss Iva/Le Livell tal-qawwa akustika (barra/ġewwa) LWA x,x / x,x dB(A) fi stadji Iva/Le Potenzjal għat-tisħin globali GWP x kgCO2 eq. varjabbli Iva/Le Livell nominali tal-qawwa akustika (barra/ġewwa) — x / x m3/h Dettalji ta’ kuntatt għal aktar informazzjoni L-isem u l-indirizz tal-manifattur jew tar-rappreżentant awtorizzat tiegħu. Safejn hu rilevanti fid-dawl tal-funzjonalità, il-manifattur għandu jipprovdi l-informazzjoni kif mitluba fit-tabella 1 fuq fid-dokumentazzjoni teknika tal-prodott. Għall-unitajiet b’kontroll tal-kapaċità mmarkat bħala “staged” (fi stadji), żewġ valuri għall-ogħla u l-aktar baxx, imniżżla bħala ‘hi/lo’ mifruda minn slexx (‘/’) jiġu ddikjarati f’kull kaxxa fis-sezzjoni ‘Kapaċità ddikjarata’.

(d) Rekwiżiti tal-informazzjoni għall-kundizzjonaturi tal-arja b’kanal singolu u b’kanal doppju. Kundizzjonaturi tal-arja b’kanal wieħed għandhom jissejħu ‘kundizzjonaturi tal-arja lokali’ fuq l-imballaġġ, id-dokumentazzjoni dwar il-prodott u fuq kwalunkwe materjal pubbliċitarju, ikunx elettroniku jew fuq il-karta. Il-manifattur għandu jipprovdi informazzjoni bħal din fit-tabella taħt. Tabella 2 Rekwiżiti ta’ informazzjoni Informazzjoni biex tidentifika l-mudell(i) li tirrelata magħhom l-informazzjoni: [imla kif meħtieġ] Deskrizzjoni Simbolu Valur Unità Kapaċità nominali għat-tkessiħ P rated għat-tkessiħ [x,x] kW Kapaċità nominali għat-tisħin Prated għat-tisħin [x,x] kW Qawwa nominali introdotta għat-tkessiħ PEER [x,x] kW Qawwa elettrika introdotta nominali għat-tisħin PCOP [x,x] kW Proporzjon Nominali tal-Effiċjenza enerġetika EERd [x,x] — Koeffiċjent Nominali tal-prestazzjoni COPd [x,x] — Konsum tal-elettriku fil-modalità termostat mitfi PTO [x,x] W Konsum tal-elettriku fil-modalità standby PSB [x,x] W Konsum tal-elettriku ta’ apparat b’kanal singolu/doppju (indika separatament għat-tkessiħ u għat-tisħin: DD: QDD DD: [x] DD: kWh/a SD: QSD SD: [x,x] SD: kWh/h Livell tal-qawwa akustika LWA [x] dB(A) Potenzjal għat-tisħin globali GWP [x] kgCO2 eq. Dettalji ta’ kuntatt għal aktar informazzjoni L-isem u l-indirizz tal-manifattur jew tar-rappreżentant awtorizzat tiegħu.

(e) Rekwiżiti tal-informazzjoni għall-fannijiet għall-użu personali Il-manifattur għandu jipprovdi informazzjoni bħal din fit-tabella taħt. Tabella 3 Rekwiżiti ta’ informazzjoni Informazzjoni biex tidentifika l-mudell(i) li tirrelata magħhom l-informazzjoni: [imla kif meħtieġ] Deskrizzjoni Simbolu Valur Unità Rata ta’ fluss massimu tal-fann F [x,x] m3/min Qawwa elettrika introdotta tal-fann P [x,x] W Valur ta’ servizz SV [x,x] (m3/min)/W Konsum tal-elettriku fuq standby PSB [x,x] W Livell tal-qawwa akustika tal-fann LWA [x] dB(A) Veloċità massima tal-arja c [x,x] m/sec Standard ta’ kejl għall-valur ta’ servizz [iddikkjara hawn ir-referenza għall-istandard ta’ kejl użat] Dettalji ta’ kuntatt għal aktar informazzjoni L-isem u l-indirizz tal-manifattur jew tar-rappreżentant awtorizzat tiegħu.

(1) IPCC Third Assessment Climate Change 2001. A Report of the Intergovernmental Panel on Climate Change: http://www.ipcc.ch/publications_and_data/publications_and_data_reports.shtml

(2) Climate Change, The IPCC Scientific Assessment, J.T Houghton, G.J.Jenkins, J.J. Ephraums (ed.) Cambridge University Press, Cambridge (UK) 1990.

(3) ĠU L 390, 31.12.2004, p. 24.

(4) Għal apparat multisplit, id-dejta tiġi pprovduta bi proporzjon tal-kapaċità ta’ 1.

(*) = Għal unitajiet b’kapaċità fi stadji, żewġ valuri mifruda minn slexx (‘/’) jiġu ddikjarati f’kull kaxxa fis-sezzjoni ‘Kapaċità ddikjarata tal-unità’ and " EER/COP iddikjarat" tal-unità.

(**) = Jekk il-valur assenjat Cd = 0,25 jintgħażel, mela (ir-riżultati minn) it-testijiet taċ-ċiklu mhumiex meħtieġa. Inkella jkun meħtieġ il-valur tat-test taċ-ċikli tat-tisħin jew tat-tkessiħ.